
Rīgā							    Dokumenta parakstīšanas datums ir tā elektroniskās parakstīšanas datums

_______________________ (turpmāk – Pasūtītājs), tās _________________ personā, kur_ rīkojas saskaņā ar _________________, no vienas puses, un
_______________________ (turpmāk - Piegādātājs), tās _________________ personā, kur_ rīkojas saskaņā ar _________________, no otras puses, abi kopā saukti “Puses”, atsevišķi - “Puse”, pamatojoties uz centralizēta atklātā konkursa “Dažādu formas tērpu un detaļu piegāde”, iepirkuma identifikācijas Nr. FM VID 2026/124 rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Piegādātājs apņemas veikt kvalitatīvu un savlaicīgu formas tērpu un detaļu (turpmāk – Prece) izgatavošanu un piegādi, saskaņā ar Līguma un tā pielikumu noteikumiem.
1.2. Detalizēta Preces tehniskā specifikācija noteikta Līguma 1.pielikumā, Preces cenas noteiktas Līguma 2.pielikumā.
1.3. Prece tiek izgatavota un piegādāta: 
1.3.1. kā lietošanai gatava Prece (izgatavošana pēc standarta izmēra); 
1.3.2. Prece, kas izgatavota, ņemot vērā Pasūtītāja nodarbināto individuālās auguma īpatnības (izgatavota pēc individuāla izmēra).(Apakšpunkts tiks iekļauts centralizēta atklāta konkursa 1. un 2.daļā). 
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir __’_____ EUR (_____ euro un __ centi), neieskaitot pievienotās vērtības nodokli (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi. (Apakšpunkts tiks papildināts atbilstoši attiecīgajai centralizēta atklāta konkursa daļai).
2.2. Preces cenās ir ietvertas visas izmaksas, kas saistītas ar Preces izgatavošanu un piegādi (t.sk. Preces paraugu un matricu izgatavošanas (tiks iekļauts centralizēta atklāta konkursa 7. un 8. daļā), papildu pogu komplektu (tiks iekļauts centralizēta atklāta konkursa 1. – 4. daļā), iepakojumu, individuāli izgatavotās Preces pielaikošanas izmaksas (tiks iekļauts centralizēta atklāta konkursa 1. un 2. daļā), Preces garantijas nodrošināšana (t.sk. Preces auduma testēšanas izmaksas garantijas laikā) (tiks iekļauts centralizēta atklāta konkursa 1. – 4. daļā), transporta, kraušanas darbu izdevumi, trūkumu un neatbilstību novēršanas izmaksas, izmaksas nepieciešamo atļauju iegūšanai no trešajām personām, nodokļi (izņemot – PVN), nodevas, muitas izmaksas un visas citas izmaksas, kas nepieciešamas Līguma savlaicīgai un kvalitatīvai izpildei.
2.3. Samaksa par piegādāto Preci tiek veikta, ievērojot Līguma 2.pielikumā noteiktās Preces cenas, ne vēlāk kā 30 (trīsdesmit) dienu laikā no dienas, kad Līguma 9.16.apakšpunktā noteiktās Pušu pilnvarotās personas (turpmāk - Pušu pilnvarotās personas) abpusēji parakstījušas Preces piegādi apliecinošu dokumentu un Pasūtītājs saņēmis no Piegādātāja strukturētu elektronisko rēķinu (turpmāk – e-rēķins). Maksājumu pārskaita uz Piegādātāja norādīto norēķinu kontu bankā.
2.4. Piegādātājs sagatavo e-rēķinu atbilstoši normatīvo aktu prasībām un nosūta to Pasūtītājam uz eAdresi: ____________. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. (Apakšpunkts tiks papildināts atbilstoši attiecīgajai centralizēta atklāta konkursa daļai).
2.5. Pusēm rakstveidā savstarpēji par to vienojoties Līguma 2.pielikumā noteiktās Preču cenas var tikt pārskatīta (palielināta vai samazināta), ievērojot šādus nosacījumus (jāizpildās visiem nosacījumiem):
2.5.1. ne ātrāk kā 1 (vienu) gadu no Līguma spēkā stāšanās dienas;
2.5.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
2.5.3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
2.5.4. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
2.5.5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
2.5.6. kopējais Līguma 2.pielikumā noteiktais Preču cenu paaugstinājums vai samazinājums nedrīkst pārsniegt 5 % (piecus procentus) no Līguma 2.pielikumā noteiktajām Preču cenām.
2.6. Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu, pasūtot Preci Līguma darbības laikā.
2.7. Ja piemēroto sankciju dēļ Pasūtītājam nav tiesības veikt samaksu Piegādātajam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.14.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. PRECES PIEGĀDES KĀRTĪBA
3.1. Pēc Līguma noslēgšanas Piegādātājs nosūta Pasūtītāja pilnvarotajai personai uz elektroniskā pasta adresi Eiropas Savienības standartiem izstrādātu izmēru skalu pēc kuriem tiks izgatavota Prece. (Apakšpunkts tiks iekļauts centralizēta atklāta konkursa 1.-4. daļā).
3.2. Piegādātājs piegādā Preces paraugus Līguma 1.pielikuma 1.tabulas __.punktā noteiktajā termiņā un kārtībā. (Apakšpunkts tiks iekļauts centralizēta atklāta konkursa 1.-4. un 7.-8. daļā un papildināts atbilstoši attiecīgajai daļai).
3.3. Piegādātājs piegādā Preci Līguma 1. pielikuma 1.tabulas 2. punktā noteiktajā termiņā un kārtībā. 
3.4. Piegādātājs nodrošina Līguma 1. pielikuma 1. tabulas 3. punktā noteiktās prasības, veicot Preces izgatavošanu pēc individuāla pasūtījuma. (Apakšpunkts tiks iekļauts centralizēta atklāta konkursa 1. un 2. daļā).
3.5. Preci piegādā, ievērojot Līguma 1.pielikuma 1.tabulas __. - __.punktā noteiktās prasības. (Apakšpunkts tika papildināts atbilstoši centralizēta atklāta konkursa attiecīgajai daļai).
3.6. Pasūtītāja pilnvarotā persona, saņemot pasūtīto Preci pilnā apjomā vienā piegādē, pārbauda Preces kvalitāti, tās atbilstību Pasūtījumam, Līguma un tā pielikumu prasībām, kā arī Latvijas Republikā spēkā esošo normatīvo aktu prasībām (kvalitātes, kvantitātes, u.c. prasības). Ja Prece atbilst visām minētajām prasībām, Pasūtītāja pilnvarotā persona paraksta Preces piegādi apliecinošu dokumentu.
3.7. Preces piegādes termiņa ietvaros, Piegādātājs ir tiesīgs piegādāt pasūtīto Preci atsevišķu piegāžu veidā, sadalot kopējo pasūtītās Preces apjomu pa daļām. Šādā gadījumā Pasūtītāja pilnvarotā persona, saņemot pasūtītās Preces apjoma daļu, pārbauda Preces kvalitāti, tās atbilstību Pasūtījumam, Līguma un tā pielikumu prasībām, kā arī Latvijas Republikā spēkā esošo normatīvo aktu prasībām (kvalitātes, kvantitātes, u.c. prasības) un atbilstības gadījumā paraksta Preces apjoma daļas piegādes pavadzīmi.
3.8. Ja piegādātā Prece vai tās apjoma daļa neatbilst Pasūtījumā, Līgumā un/vai tā pielikumos noteiktajam vai Latvijas Republikā spēkā esošo normatīvo aktu prasībām (kvalitātes, kvantitātes, u.c. prasības) Pasūtītāja pilnvarotā persona ir tiesīga nepieņemt Preci, neparakstīt Preces vai Preces apjoma daļas piegādi apliecinošu dokumentu un nosūta Piegādātāja pilnvarotajai personai attiecīgu pretenziju. Neatbilstošas Preces piegādes gadījumā, Piegādātājs bez papildu maksas par saviem līdzekļiem novērš Preces neatbilstības, nepieciešamības gadījumā apmainot to pret atbilstošu Preci.
3.9. Ja Piegādātājs objektīvu (pierādāmu) apstākļu dēļ (pārtraukta Preces izejmateriāla vai Preces izejmateriāla daļas ražošana u.tml.) nevar piegādāt Preci, kas atbilst Līguma  Preces paraugiem, Piegādātājs, nepārsniedzot Līguma 2.pielikumā noteikto Preces cenu, nosūtot Pasūtītājam motivētu vēstuli, var piedāvāt Pasūtītājam Preci, kas izgatavota izmantojot ekvivalentu izejmateriālu vai izejmateriāla daļu ar tādu pašu vai labāku raksturojumu un tehniskajiem parametriem kā noteikti Līguma 3.pielikumā.
3.10. Pasūtījuma izpildes sākums tiek skaitīts no pasūtījuma pieteikuma nosūtīšanas dienas.
4. GARANTIJAS
4.1. Piegādātājs garantē auduma krāsas atbilstību Precei, kas norādīta Līguma 1.pielikuma tabulās, atbilstoši tajās norādītajiem Preces auduma krāsas toņu numuriem.
4.2. Piegādātājs nodrošina piegādātajai Precei garantiju ______________ mēnešus, skaitot no Preces saņemšanas un Preces piegādes dokumenta abpusējas parakstīšanas dienas. (Apakšpunkts tiks precizēts atbilstoši izvēlētā pretendenta piedāvājumam).
4.3. Piegādātājs garantē, ka Prece ar Valsts ieņēmumu dienesta identitāti (atpazīstamības zīmi) tiks izgatavota vienīgi Pasūtītāja vajadzībām Līguma ietvaros un netiks realizēta trešajām personām. 
4.4. Digitālie vai citi materiāli, ko Piegādātājs ir izgatavojis, lai varētu izpildīt Līguma prasības, t.sk., klišejas, matricas, ko Piegādātājs ir sagādājis vai izgatavojis u.tml., ir Piegādātāja īpašums. Minētos palīglīdzekļus Piegādātājs uzglabā drošos apstākļos. Piegādātājs tos izmanto tikai Pasūtītāja Pasūtījumu izpildei Līguma ietvaros. Pēc Līguma izbeigšanās (neatkarīgi no Līguma izbeigšanas iemesliem) Piegādātājs par saviem līdzekļiem šos darba materiālus iznīcina. (Apakšpunkts tiks iekļauts centralizēta atklāta konkursa 7. un 8. daļā).
4.5. Piegādātājs novērš Preces bojājumus un trūkumus garantijas laikā, kā arī veic nepieciešamās darbības gadījumos, kad rodas šaubas par konkrētā auduma atbilstību, ievērojot Līguma 1. pielikuma 1. tabulas __. punktā noteikto kārtību. (Apakšpunkts tika papildināts atbilstoši centralizēta atklāta konkursa attiecīgajai daļai).
4.6. Neskatoties uz Līguma darbības izbeigšanu, izņemot Līguma 6.5.apakšpunktā noteikto gadījumu, Piegādātājs nodrošina Līgumā noteikto Preces garantijas nosacījumu savlaicīgu un kvalitatīvu izpildi.
5. PUŠU ATBILDĪBA
5.1. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
5.2. Pasūtītāja atbildība:
5.2.1. ja Pasūtītājs neievēro Līguma 2.3.apakšpunktā norādīto samaksas termiņu, Piegādātājs prasa un Pasūtītājs maksā līgumsodu 0,1 % (desmitās daļas no viena procenta) apmērā no kavētā maksājuma apmēra par katru nokavēto dienu, bet ne vairāk kā 10% (desmit procentu) apmērā no kavētā maksājuma apmēra;
5.2.2. Pasūtītājs neatbild par Piegādātāja saistībām, kuras tas uzņēmies attiecībā pret trešajām personām sakarā ar Līguma izpildi. 
5.3. Piegādātāja atbildība:
5.3.1. ja Piegādātājs nepiegādā Preces paraugus Līguma 4.1.apakšpunktā noteiktajā termiņā, Pasūtītājs katrā atsevišķā gadījumā prasa un Piegādātājs maksā līgumsodu 20,00 EUR (divdesmit euro 00 centi) apmērā par katru nokavēto piegādes darbdienu;
5.3.2. ja Piegādātājs nepiegādā pasūtīto Preci Līguma 1.pielikuma 1.tabulas 2.punktā noteiktajā termiņā, Pasūtītājs katrā atsevišķā gadījumā prasa un Piegādātājs maksā līgumsodu 0,5% (piecas procenta desmitās daļas) apmērā no pasūtītās un termiņā nepiegādātās Preces cenas par katru nokavēto piegādes darbdienu. Saskaņā ar šo apakšpunktu, aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no pasūtītās un nepiegādātās Preces kopējās cenas; 
5.3.3. ja Piegādātājs neievēro Līguma 6.3.apakšpunktu, Pasūtītājs prasa un Piegādātājs maksā līgumsodu 1500,00 EUR (viens tūkstotis pieci simti euro 00 centi) apmērā par katru šādu pārkāpuma gadījumu;
5.3.4. ja Piegādātājs neievēro Līguma 6.5.apakšpunktā noteikto termiņu Preces trūkumu un nepilnību novēršanai garantijas laikā, Pasūtītājs prasa un Piegādātājs maksā līgumsodu 0,5% (piecas desmitās daļas procenta) apmērā no pasūtītās Preces (ar trūkumiem vai nepilnībām) vērtības par katru novēršanas nokavējuma darbdienu līdz pilnīgai trūkumu un nepilnību novēršanai. Saskaņā ar šo apakšpunktu, aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no pasūtītās Preces (ar trūkumiem vai nepilnībām) vērtības;
5.3.5. ja Piegādātājs neievēro Līguma 8.punktā noteiktos informācijas neizpaužamības nosacījumus, Pasūtītājs prasa un Piegādātājs maksā līgumsodu 2000,00 EUR (divi tūkstoši euro un 00 centi) apmērā par katru šādu pārkāpuma gadījumu;
5.3.6. Piegādātājs ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no Piegādātāja puses. Piegādātājs ir atbildīgs par Piegādātāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam vai citām trešajām personām.
5.4. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā darba dienā pēc Līgumā noteiktā saistības izpildes termiņa, un ietver dienu, kurā saistība izpildīta. Līgumā noteiktā termiņa kavējuma laikā ieskaita visu laika periodu, kas pārsniedz attiecīgo termiņu līdz dienai, kad Piegādātājs iesniedz Pasūtītāja prasībām atbilstošu Preces paraugu vai piegādā Pasūtītāja prasībām atbilstošu Preci. Kavējuma laikā netiek ieskaitīts laika periods no neatbilstoša Preces parauga vai neatbilstošas Preces saņemšanas dienas līdz pretenzijas nosūtīšanas dienai. Līgumsodu aprēķina no attiecīgās summas bez PVN. 
5.5. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta e-rēķinu. Izpildītājs 1 (viena) mēneša laikā pēc e-rēķina par līgumsoda piedziņu saņemšanas informē Pasūtītāju, ja vēlas līgumsodu ietvert nākamajā Pasūtītāja maksājamā summā (dzēst ieskaita veidā), vai arī nomaksā to šādos termiņos, nepārsniedzot Līguma spēkā esamības termiņu:
5.5.1. vienā mēnesī, ja līgumsoda apmērs nepārsniedz 1000 EUR (vienu tūkstoti euro);
5.5.2. 3 (trīs) mēnešos, ja līgumsoda apmērs ir no 1001 EUR (viena tūkstoša viena euro), bet nepārsniedz 5000 EUR (piecus tūkstošus euro);
5.5.3. 6 (sešos) mēnešos, ja līgumsoda apmērs ir no 5001 EUR (pieci tūkstoši viena euro) un vairāk.
5.6. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot nākamo e-rēķinus, e-rēķinā norāda kopējo summu, ieturēto līgumsoda summu, norādot Pasūtītāja līgumsoda e-rēķinu un samazina summu apmaksai par ieturētā līgumsoda summu. Ja nākamā Pasūtītājam maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
5.7. Ja Piegādātājs izvēlas līgumsoda samaksu veikt maksājuma veidā un līgumsoda summa pārsniedz 1001 EUR (vienu tūkstoti un vienu euro), tad Piegādātājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
5.8. Ja Piegādātājs neveic aprēķinātā līgumsoda samaksu Līguma 5.5.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā. 
5.9. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
5.10. Piegādātāja (personu apvienības) dalībnieki, uz kuru saimnieciskajām vai finansiālajām spējām Piegādātājs (personu apvienība) ir balstījies, ir solidāri atbildīgi par Piegādātāja (personu apvienības) uzņemtu jebkuru saistību Līguma izpildes ietvaros attiecībā pret Pasūtītāju. (Apakšpunkts tiks precizēts un iekļauts Līgumā, ja par uzvarētāju tiks atzīta personu apvienība).
6. LĪGUMA DARBĪBAS TERMIŅŠ
6.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
6.2. Pasūtītāja pilnvarotā persona ir tiesīga pasūtīt Preci līdz iestājas viens no šādiem nosacījumiem (atkarībā no tā, kurš nosacījums iestājas pirmais):
6.2.1. Pasūtītājs ir izlietojis Līguma 2.1.apakšpunktā norādīto Līguma kopējo summu;
6.2.2. ir pagājuši 3 (trīs) gadi no Līguma spēkā stāšanās dienas.
6.3. Līgums ir spēkā līdz Pušu saistību pilnīgai izpildei. 
6.4. Katrai Pusei ir tiesības vienpusēji izbeigt Līguma darbību, 60 (sešdesmit) dienas iepriekš rakstveidā paziņojot par to otrai Pusei.
6.5. Pasūtītājam ir tiesības vienpusēji izbeigt Līguma darbību, vismaz 1 (vienu) darbdienu iepriekš rakstveidā paziņojot par to Piegādātājam:
6.5.1. ja atbilstoši Starptautisko un Latvijas Republikas nacionālo sankciju likumam Līguma 9.14.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
6.5.2. ja uz Piegādātāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
6.6. Līguma izbeigšana neietekmē pienākumu veikt samaksu par faktiski no Pasūtītāja puses pieņemto Preci Līguma darbības laikā, izņemot Līguma 2.7. apakšpunktā noteikto gadījumu.
7. INFORMĀCIJAS NEIZPAUŽAMĪBA UN AUTORTIESĪBAS
7.1. Piegādātājs apņemas visā savā sadarbības laikā, kā arī pēc tā, neizpaust finansiālu un citu informāciju par Pasūtītāju, kas kļuvusi zināma saistībā ar šo Līgumu. Visa informācija tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstveida piekrišanas. 
7.2. Augstāk minētā informācija netiek uzskatīta par konfidenciālu, ja tā kļuvusi vai ir publiski pieejama pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
7.3. Puses ar Līguma 7.1.apakšpunktā minētās informācijas prettiesisku izpaušanu Līguma ietvaros saprot – tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju.
7.4. Puses apņemas ievērot personu datu aizsardzību regulējošo normatīvo aktu prasības – “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” un Latvijas Republikas normatīvajos aktos noteiktās prasības fizisko personu datu apstrādei un aizsardzībai. Kā arī garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Piegādātāja uz Līguma pamata veiktajā personas datu apstrādē tiks nodrošināta datu subjekta tiesību aizsardzība.
7.5. Piegādātājs apņemas nodrošināt, ka visu Līguma izpildes rezultātā radīto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz vārda norādīšanu (14.panta pirmās daļas 4.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
8. NEPĀRVARAMA VARA
8.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
8.2. Par nepārvaramu varu netiek uzskatīti Preces defekti vai Preces paraugu iesniegšanas un Preces piegādes kavējumi (ja vien minētās problēmas tieši neizriet no nepārvaramas varas).
8.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā 10 (desmit) darbdienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
8.4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
8.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm vienojoties rakstveidā.
9. CITI NOTEIKUMI
9.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
9.2. Ja kādai no Pusēm tiek mainītas Līgumā minētie Pušu rekvizīti – tālruņa, elektroniskā pasta adreses, adreses u.c. šāda veida informācija, Pušu pilnvarotās personas un to rekvizīti, tad tā nekavējoties, bet ne vēlāk kā 5 (piecu) darbdienu laikā rakstveidā, nosūtot vēstuli, paziņo par to otrai Pusei. Šāds rakstveida paziņojums kļūst saistošs otrai Pusei 8. (astotajā) darbdienā pēc vēstules nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas.  Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Vēstuli par Pasūtītāja pilnvaroto personu vai to rekvizītu maiņu ir tiesīgs parakstīt _______________. (Apakšpunkts tika papildināts atbilstoši centralizēta atklāta konkursa attiecīgajai daļai).
9.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. 
9.4. Par Līguma grozījumiem un papildinājumiem, izņemot Līguma 9.2.apakšpunktā noteikto gadījumu, Puses vienojas rakstveidā. Rakstveida vienošanās pēc Pušu abpusējas parakstīšanas pievienojamas Līgumam un tās kļūst par Līguma neatņemamām sastāvdaļām. Puses var veikt šādus būtiskus Līguma grozījumus: ja Latvijas Republikā spēkā esošos saistošajos normatīvajos aktos tiek veiktas izmaiņas, kas skar Līguma priekšmetu, Puses vienojas, ka Līgumā tiks veikti atbilstoši grozījumi saskaņā ar izdarītajām izmaiņām un samaksa par Preces piegādi tiks noteikta saskaņā ar Līguma 2.pielikumā norādītajām cenām, par to noslēdzot rakstveida vienošanos, grozīt Līguma 2.5.apakšpunktā noteiktā kārtībā Preces cenas, Līgumā noteiktos Preces piegādes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas
9.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
9.6. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir ____________. Šajā apakšpunktā minētajam-/-iem apakšuzņēmējam/-iem nododamā Līguma izpildes daļa ir______________. (Apakšpunkts tiks papildināt atbilstoši izvēlētā pretendenta piedāvājumam).
9.7. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir ___________________. (Apakšpunkts tiks papildināt atbilstoši izvēlētā pretendenta piedāvājumam).
9.8. Piegādātājs ir tiesīgs rakstveidā, saskaņojot ar Pasūtītāju, veikt apakšuzņēmēju nomaiņu, kā arī papildus apakšuzņēmēju iesaistīšanu Līguma izpildē saskaņā ar PIL 62.panta noteikumiem.
9.9. Piedāvājot apakšuzņēmēju nomaiņu vai papildus apakšuzņēmēju iesaistīšanu, Piegādātājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
9.10. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
9.10.1. Piegādātāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.10.2. tiek piesaistīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrās daļā 1., 2., 3., 4. un 11. punktā minētajiem pretendentu izslēgšanas iemesliem;
9.10.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta pirmajā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas noteikumiem; 
9.10.4. apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.11. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.12. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.13. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. Pasūtītāja vārdā šajā apakšpunktā noteikto lēmumu pieņem ______________ (Apakšpunkts tiks papildināts atbilstoši attiecīgajai centralizēta atklāta konkursa daļai).
9.14. Piegādātājs 2 (divu) darbdienu laikā rakstveidā informē Pasūtītāju:
9.14.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
9.14.2. ja mainās Piegādātāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
9.15. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9.16. Puses vienojas, ka turpmāk ar Līguma izpildi saistītos jautājumus risinās šādas Pušu pilnvarotās personas:
9.16.1. no Pasūtītāja puses: Amats, vārds un uzvārds (tālr.:_______ e-pasta adrese:__________);
9.16.2. no Piegādātāja puses: Amats, vārds un uzvārds (tālr.:_______ e-pasta adrese:__________).
9.17. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
9.18. Piegādātājs nedrīkst nodot savas tiesības, kas saistītas ar Līgumu, trešajai personai bez Pasūtītāja rakstveida piekrišanas.
9.19. Pasūtītāja un Piegādātāja (to pilnvaroto personu, kas noteiktas Līguma 9.16.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu, kā arī uzdevumu neizpildi.
9.20. Līgums un tā pielikumi sagatavoti elektroniska dokumenta veidā un parakstīti ar drošu elektronisko parakstu. 

1.pielikums
Līgumam Nr. FM VID 2026/124

	Rīgā
	Dokumenta datums ir tā 
elektroniskās parakstīšanas datums 




Preces tehniskā specifikācija

______________________ (turpmāk – Pasūtītājs), tās _________________ personā, kur_ rīkojas saskaņā ar _________________, no vienas puses, un
_______________________ (turpmāk - Piegādātājs), tās _________________ personā, kur_ rīkojas saskaņā ar _________________, no otras puses, abi kopā saukti “Puses”, atsevišķi - “Puse”, vienojas par šādām Preces piegādes obligātajām (minimālajām) prasībām un šādu Preces tehnisko specifikāciju:


(pielikums tiks papildināts atbilstoši centralizēta atklāta konkursa nolikuma 2. – 9.pielikumam “Tehniskais piedāvājums” un izvēlētā pretendenta piedāvājumam)


2.pielikums
Līgumam Nr. FM VID 2026/124

	Rīgā
	Dokumenta datums ir tā 
elektroniskās parakstīšanas datums 




Preces cenas

_______________________ (turpmāk – Pasūtītājs), tās _________________ personā, kur_ rīkojas saskaņā ar _________________, no vienas puses, un
_______________________ (turpmāk - Piegādātājs), tās _________________ personā, kur_ rīkojas saskaņā ar _________________, no otras puses, abi kopā saukti “Puses”, atsevišķi - “Puse”, vienojas par šādām Preces cenām:


(pielikums tiks precizēts atbilstoši centralizēta atklāta konkursa nolikuma 10. – 17.pielikumam “Finanšu piedāvājums” un izvēlētā pretendenta piedāvājumam)






3.pielikums
Līgumam Nr. FM VID 2026/124

	Rīgā
	Dokumenta datums ir tā 
elektroniskās parakstīšanas datums 




Preces izgatavošanā izmantoto audumu parametri

_______________________ (turpmāk – Pasūtītājs), tās _________________ personā, kur_ rīkojas saskaņā ar _________________, no vienas puses, un
_______________________ (turpmāk - Piegādātājs), tās _________________ personā, kur_ rīkojas saskaņā ar _________________, no otras puses, abi kopā saukti “Puses”, atsevišķi - “Puse”, vienojas par šādiem Preces izgatavošanā izmantoto audumu parametriem:


(pielikums tiks precizēts atbilstoši izvēlētā pretendenta piedāvājumam)



